***NACRT PRIJEDLOGA***

Na temelju članka 39. Zakona o pomorskom dobru i morskim lukama ("Narodne novine" broj 83/23) i članka 31. Statuta Općine Kali ("Službeni Glasnik Općine Kali broj 3/21, Općinsko vijeće Općine Kali , na sjednici........2023. godine, donijelo je

**P L A N**

**upravljanja pomorskim dobrom na području Općine Kali za razdoblje 2024.-2028. godine**

**I. OPĆA ODREDBA**

**Članak 1.**

Ovim se Planom upravljanja pomorskim dobrom na području Općine Kali za razdoblje 2024. – 2028. godine (u daljnjem tekstu: Plan) uređuju planirane aktivnosti na pomorskom dobru i prioriteti njihove realizacije, izvori sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola na pomorskom dobru i plan nadzora ovlaštenika dozvola na pomorskom dobru na području Općine Kali za propisano razdoblje.

Općina Kali (u daljnjem tekstu: Općina ) redovito upravlja pomorskim dobrom na svom području i održava ga u općoj upotrebi sukladno ovome Planu.

Na pomorskom dobru na području Općine nema specifičnih obilježja ovisno o krajobraznima posebnostima, morfološkim svojstvima obale i njezine razvedenosti, svojstvima morskog eko-sustava te prisutnosti kulturno-povijesnih lokaliteta i graditeljskog nasljeđa.

**Članak 2.**

Općina upravlja pomorskim dobrom na svom području u skladu s načelima i kriterijima utvrđenim zakonom kojim se uređuje pomorsko dobro i morske luke (u daljnjem tekstu: Zakon).

Upravljanjem pomorskim dobrom na području Općine osigurava se zaštita autentičnih krajobraznih, prirodnih i kulturnih vrijednosti.

Upravljanje pomorskim dobrom na području Općine uključuje cjeloviti koordinirani proces radnji i aktivnosti, koje se provode sukladno odredbama Zakona, radi osiguravanja opće upotrebe pomorskog dobra, pravne i stvarne zaštite i reda na pomorskom dobru, odgovornog planiranja uz održivi razvoj i sustavnog nadzora.

**II. PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

**Članak 3.**

Planirane aktivnosti redovitog upravljanja pomorskim dobrom na području općine Kali uključuju:

1. redovno održavanje i unaprjeđivanje pomorskog dobra u općoj uporabi,
2. brigu o zaštiti i osiguravanju opće upotrebe pomorskog dobra,
3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje ne smatraju građenjem, a ostaju u općoj uporabi,
4. gradnju građevina i uređenje površina za zahvate za koje su izdane građevinske dozvole,
5. nadzor nad pomorskim dobrom u općoj uporabi,
6. davanje dozvola na pomorskom dobru,
7. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske,
8. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru,
9. održavanje reda na pomorskom dobru u općoj upotrebi.

**Članak 4.**

Komunalno društvo „HRIPA“ d.o.o, Trg Marnjive 23, Kali za vrijeme trajanja turističke sezone redovno obavlja sakupljanje i odvoz otpada sa područja plaža općine Kali , a zimi povremeno čišćenje i odvoz krupnog otpada.

Dio obale, odnosno pomorskog dobra za koje je izdana dozvola, održava i čisti ovlaštenik dozvole na pomorskom dobru.

**Članak 5.**

Općina (u daljnjem tekstu: Jedinstveni upravni odjell) prema potrebi osigurava dohranjivanje plaža, strojno i ručno poravnanje i uređenje podloga na istima, koje se javlja uslijed nepovoljnog djelovanja morskih struja.

**Članak 6.**

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničavaju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

**Članak 7.**

Prioritet pri realizaciji aktivnosti na pomorskom dobru predstavlja zaštita i osiguravanje nesmetanog pristupa pomorskom dobru, održavanje reda na pomorskom dobru te unapređivanje pomorskog dobra.

**III. IZVORI SREDSTAVA ZA REALIZACIJU PLANIRANIH AKTIVNOSTI NA POMORSKOM DOBRU**

**Članak 8.**

Sredstva za redovno upravljanje pomorskim dobrom osiguravaju se u državnom proračunu, proračunu Općine , od prihoda na osnovi naknada za koncesije, od naknada za dozvole na pomorskom dobru te od novčanih kazni naplaćenih za prekršaje propisane općim aktom kojim se uređuje red na pomorskom dobru ukupno **375.000,00 Eura** u razdoblju od 5 godina.

**IV. PLAN ODRŽAVANJA I DOHRANJIVANJA PLAŽA NA POMORSKOM DOBRU**

**Članak 9.**

U razdoblju 2024.-2028. godine planiraju se izvesti slijedeći radovi održavanja pomorskog dobra:

|  |  |  |
| --- | --- | --- |
| 1. | **Plan čišćenja i održavanja obale, mora i podmorja**  **(građevinsko obrtnički radovi)** | 5.000,00€ |
| 2. | **Plan sadnje i održavanje zelenila** | 10.000,00€ |
| 3. | **Plan postavljanja zaštitnih brana za kupače na uređenim plažama** | 5.000,00€ |
| 4. | **Plan postavljanja spremnika za odvojeno prikupljanje otpada** | 5.000,00€ |
|  |  | € |
|  | **Sveukupno sredstva za 2024. do 2028. godinu, održavanje pomorskog dobra u općoj upotrebi:** | **25.000,00€** |

**Članak 10.**

**V. PLAN GRADNJE NA POMORSKOM DOBRU**

**Članak 11.**

|  |  |  |  |
| --- | --- | --- | --- |
| 1. | **Gradnja i održavanje šetnice I plaže Brgačelj** | 315.000,00 | € |
| 2. |  |  | € |
| 2. | **Plan uklanjanja nezakonitih nasipa** | 00,00 | € |
| 3. | **Plan uklanjanja molova, gatova, sunčališta, istezališta, lukobrana, riva i drugih građevina kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011** | 10.000,00 | € |
| 4. |  |  | € |
| 5. | **Izrada projektne dokumentacije** | 25.000,00 | € |
| 6. |  |  | € |
|  | **Sveukupno sredstva za 2024. do 2028. godinu, gradnja pomorskog dobra:** | **350.000,00** | **€** |

U razdoblju 2024.-2028. godine ne planira se ozelenjavanje okoliša infrastrukturnih objekata na pomorskom dobru.

**VI. PLAN DAVANJA DOZVOLA NA POMORSKOM DOBRU**

**Članak 12.**

Dozvola na pomorskom dobru je upravni akt kojim se ovlašteniku daje vremenski ograničeno pravo na obavljanje djelatnosti na pomorskom dobru, kojom se ne ograničava niti isključuje opća upotreba pomorskog dobra, a za obavljanje djelatnosti može služiti isključivo jednostavna građevina koja se prema propisima kojima se uređuje građenje ne smatra građenjem, izvedena u skladu s posebnim propisima kojima se uređuje zaštita prirode, prostornim planovima donesenim u skladu sa zakonom kojim se uređuje prostorno uređenje te podzakonskim aktom iz Zakona.

**Članak 13.**

U razdoblju 2024.-2028. godine planira se davanje dozvola za sljedeće djelatnosti na lokacijama:

|  |  |
| --- | --- |
|  |  |
|  |  |
| |  |  |  |  |  |  |  | | --- | --- | --- | --- | --- | --- | --- | | **NAZIV**  **LOKACIJA** | **BROJ LOK**  **ACIJE** | **KATASTARSKA ČESTICA ZA**  **k.o Kali** | **MIKROLOKACIJA** | **DJELATNOST** | **SREDSTVA** | **KOLIČINA(broj)**  **POVRŠINA m2** | | Batalaža | 1.1. | dio č.z. 12117/3 | Luka Batalaža  Kod„Srdela snack“ | UGOSTITELJSTVO I TRGOVINA | TERASA | do 50 m2 | | Batalaža | 1.2 | Dio č.z. 13177 | Luka Batalaža  nasip | IZNAJMLJIVANJE SREDSTAVA | DASKA ZA JEDRENJE, SANDOLINA, PEDOLINA I SL | do 20 KOM | | Artina-Batalaža | 2.1. | Dio č.z.13194 | Artina –Batalaža  Nasuprot caffe bar MAVRA | UGOSTITELJSTVO I TRGOVINA | TERASA UG.OBJEKAT | do 100 m2 | | Artina-Batalaža | 2.2 | Dio č.z. 13181 | Artina –Batalaža  Nasuprot bisto GUGULO | UGOSTITELJSTVO I TRGOVINA | TERASA UG.OBJEKAT | do 100 m2 | | Batalaža  Rotor | 2.3 | Č.z. 13214  k.o Kali | Rotor-Batalaža | TRGOVINA – MALOPRODAJA RIBE | KIOSK  MONTAŽNI OBJEKT | 12 m2 | | Kolegini | 3.1. | Dio č.z. 13201 | Kolegini  Nasuprot Obrta „Mućun“ | UGOSTITELJSTVO I TRGOVINA | TERASA UG.OBJEKAT | do 30m2 | | Kolegini | 3.2. | Dio č.z. 13201 | Kolegini  Nasuprot restorana „Intrade“ | UGOSTITELJSTVO I TRGOVINA | TERASA UG.OBJEKAT | do 70 m2 | | MUL | 3.3. | Dio č.z. 12105  park | Nasuprot UO RIVA | UGOSTITELJSTVO  I TRGOVINA | TERASA UG.OBJEKAT | do 60m2 | | Uvala M.Lamjana | 4.1. | Nasip | Uvala M. Lamjana | UGOSTITELJSTVO I TRGOVINA | KIOSK MONTAŽNI DO 12 M2 | do 12 m2 | | Uvala M. Lamnjana | 4.2. | Nasip | Uvala m. Lamnjana | UGOSTITELJSTVO I TRGOVINA | Terasu g.objekta | do 100 m2 | | Uvala M.Lamjana | 4.3. | Nasip | Uvala M. Lamnjana | UGOSTITELJSTVO I TRGOVINA | KIOSK | do 12m2 | | Uvala M. Lamjana | 4.4. | Uvala Mala Lamjana | Uvala Mala Lamjana | UGOSTITELJSTVO I TRGOVINA | TERAS UGOSTITELJSKOG OBJEKTA | do 100m2 | | Uvala Mala Lamjana | 4.5. | Uvala M. Lamjana | Uvala Mala Lamjana | UGOSTITELJSTVO I TRGOVINA | KIOSK | Do 12 m2 | | Uvala Mala Lamjana | 4.6 | Nasip | Uvala M. lAMNJANA | UGOSTITELJSTVO | TERASA UGOSTITELJSKOG OBJEKTA | Do 100 m2 | | Uvala M.Lamjana | 4.5. | Nasip | Uvala M.Lamjana | IZNAJMLJIVANJE SREDSTAVA | DASKA ZA JEDRENJE, SANDOLINA, PEDOLINA I SL | do 20 kom | |  |
|
|  |  |
|
|  |  |
|
|  |  |
|
|  |  |
|  |  |

|  |  |
| --- | --- |
| Grafički prikaz lokacija iz stavka 1. ovoga članka utvrđena je u prilogu (Prilog 1.) koji čini sastavni dio ovoga Plana i nije predmet objave u "Službenom Glasniku Općine Kali .    **Članak 14.**  Dozvola na pomorskom dobru izdaje se na rok od dvije do pet godina na temelju provedenog javnog natječaja.  Iznimno od odredbe stavka 1. ovoga članka, dozvola na pomorskom dobru iz članka 23. ovoga Plana, izdaje se na rok do 20 dana na zahtjev gospodarskog subjekta.  Ovlaštenik dozvole na pomorskom dobru dužan je redovito održavati i čistiti pomorsko dobro na kojem se izdaje dozvola.  **Članak 15.**  Načelnik Općine (u daljnjem tekstu: Načelnik) objavljuje javni natječaj za dodjelu dozvola na pomorskom dobru iz članka 14. stavka 1. ovoga Plana do 1. veljače tekuće godine u „Službenom Glasniku Općine Kali na oglasnoj ploči Općine Kali , Trg Marnjive 23, na mrežnim stranicama Općine , [www.opcina-kali.hr](http://www.opcina-kali.hr) i najmanje u jednom dnevnom glasilu.  **Članak 16.**  Javni natječaj se provodi prikupljanjem pisanih ponuda u zatvorenim omotnicama.  Natječaj provodi Povjerenstvo.  Članove Povjerenstva i njihove zamjenike imenuje načelnik ,na vrijeme od četiri godine.  Povjerenstvo čine tri člana te isti broj zamjenika iz Jedinstvenog upravnog odijela,  Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najveći broj bodova prema kriterijima ocjenjivanja ponuda u natječaju iz članka 17. ovoga Plana.  U slučaju da dva ili više ponuditelja, koji ispunjavaju uvjete iz natječaja i ostvare jednak broj bodova prema kriterijima ocjenjivanja, pravo prvenstva ima ponuditelj čija je ponuda ranije zaprimljena u pisarnici Općine.  **Članak 17.**  Kriteriji ocjenjivanja ponuda u natječaju iz članka 16. stavka 5. ovoga Plana utvrđuju se kako slijedi:  - ponuđeni iznos naknade za dozvolu na pomorskom dobru – najviše 60% ocjene ponude,  - upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima – najviše 10% ocjene ponude,  - vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – najviše 20% ocjene ponude,  - prethodno iskustvo i dobro i odgovorno obavljanje djelatnosti, odnosno korištenje pomorskog dobra – najviše 10% ocjene ponude.  **Članak 18.**  Tekst natječaja iz članka 16. ovoga Plana mora sadržavati sljedeće:  1. oznaku lokacije za koji se izdaje dozvola na pomorskom dobru te izvod iz grafičkog prikaza lokacija iz članka 13. stavka 2. ovoga Plana,  2. početni iznos naknade za dozvolu na pomorskom dobru,  3. vrijeme trajanja dozvole na pomorskom dobru,  4. vrijeme i mjesto javnog otvaranja ponuda,  5. iznos i vrstu jamstva za ozbiljnost ponude kojeg treba dostaviti svaki ponuditelj, kao i podatke o računu u korist kojeg se uplaćuje jamstvo,  6. rok za podnošenje ponude na natječaj,  7. rok u kojem je odabrani ponuditelj dužan započeti obavljanje djelatnosti,  8. obvezu odabranog ponuditelja da o svom trošku ishodi suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 12 m2),  9. naznaku da se najpovoljnijom ponudom smatra ona ponuda koja uz ispunjavanje uvjeta iz natječaja ostvari najveći broj bodova prema kriterijima ocjenjivanja ponuda u natječaju,  10. obvezu ponuditelja da dostavi instrumente osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere,  11. odredbu da na natječaju ne može sudjelovati ponuditelj:  - koji je koristio pomorsko dobro  bez valjane pravne osnove i/ili uzrokovao štetu na pomorskom dobru,  - koji ima dospjelih obveza temeljem javnih davanja,  - koji ima nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja.  Tekst natječaja može sadržavati i druge uvjete i podatke u svezi davanja dozvole na pomorskom dobru.  **Članak 19.**  Instrumenti osiguranja iz članka 18. stavka 1. podstavka 10. su:  - izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,  - izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji nakon isteka ili ukidanja dozvole na pomorskom dobru,  - izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari  nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru,  - bjanko zadužnicu koja mora biti izdana na propisanom obrascu, potvrđena kod javnog bilježnika te popunjena sukladno podzakonskom aktu kojim se uređuje oblik i sadržaj bjanko zadužnice, a kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.  **Članak 20.**  Pisana ponuda za sudjelovanje na natječaju iz članka 16. ovoga Plana mora sadržavati:   1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti, 2. naznaku lokacije na koju se ponuda odnosi i ponuđenu naknadu za dozvolu, 3. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva (za djelatnosti: ugostiteljstvo i trgovina), 4. prospekt proizvođača ili fotografiju sredstva (za djelatnosti koje se ne odnose na ugostiteljstvo i trgovinu) 5. Slijedeću dokumentaciju:   5.1.  za kiosk, montažni objekt do 12 m2 i pripadajuću terasu:  - tehnički opis sa detaljnim opisom primijenjenih materijala, načina zatvaranja bočnih  stranica objekta i opisom opreme terase  - situacija u mjerilu 1:500  - tlocrt i presjeci u mjerilu 1: 100  - prostorni prikaz sa uklapanjem u fotografiju lokacije  5.3. škrinju ili aparat za sladoled i štand:  - prospekt proizvođača ili fotografiju sredstva.  6. jamstvo za ozbiljnost ponude u visini početnog godišnjeg iznosa dozvole na pomorskom dobru,  7. dokaz o tome da će ponuditelj upotrebljavati opremu i prateće instalacije i pružati usluge koje koriste materijale i predmete s certifikatom kvalitete prema europskim propisima ili izjavu da isto neće upotrebljavati ili neće pružati navedene usluge,  8. podatak o vremenskom razdoblju tijekom godine u kojem će ponuditelj obavljati djelatnost temeljem dozvole,  9. suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 12 m2),  10. ostalu dokumentaciju koju je ponuditelj obvezan podnijeti sukladno uvjetima iz natječaja.  **Članak 21.**  Na temelju zaprimljenih ponuda na javnom natječaju iz članka 16. ovoga Plana, Načelnik predlaže Općinskom vijeću Općine donošenje odluke o davanju dozvole na pomorskom dobru.  Na temelju odluke Općinskog vijeća Općine iz stavka 1. ovoga članka, rješenje o dozvoli na pomorskom dobru donosi Načelnik.  **Članak 22.**  Dozvola na pomorskom dobru može se dati na zahtjev na rok do 20 dana za obavljanje komercijalno-rekreacijske djelatnosti (kulturne, komercijalne, zabavne, sportske priredbe i sl.) na lokacijama iz članka 13. stavka 1. ovoga Plana, uz mogućnost ograničenja opće upotrebe u smislu ograđivanja i naplate ulaska.  Zahtjev za izdavanjem dozvole iz stavka 1. ovoga članka podnosi se Jedinstvenom upravnom odjelu  Zahtjev iz stavka 2. ovoga članka mora sadržavati:  1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,  2. dokaz da podnositelj zahtjeva nema dospjelih obveza temeljem javnih davanja  3. dokaz da podnositelj zahtjeva nema nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja,  4. naznaku lokacije na koju se zahtjev odnosi sa opisom sadržaja djelatnosti i vremenski period korištenja,  5. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva.  **Članak 23.**  Na temelju zaprimljenog zahtjeva iz članka 22. stavka 2. ovoga Plana te pripremljenog prijedloga Jedinstvenog upravnog odjela, Načelnik predlaže Općinskom vijeću Općine donošenje odluke o davanju dozvole na pomorskom dobru.  Na temelju odluke Općinskog vijeća vijeća Općine iz stavka 3. ovoga članka, rješenje o dozvoli na pomorskom dobru donosi Načelnik  **Članak 24.**  Ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.  Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga davatelj dozvole može na to ovlastiti.  Zabrana iz stavka 2. ovoga članka ne odnosi se na najam, posudbu i sl. samih sredstava kojima se obavlja djelatnost iz dozvole na pomorskom dobru.  Davatelj dozvole na pomorskom dobru dužan je brinuti se o tome da se pomorsko dobro koristi u opsegu i granicama utvrđenim u dozvoli na pomorskom dobru.  Davatelj dozvole na pomorskom dobru dužan je osigurati da ovlaštenik dozvole na pomorskom dobru ne ograničava opću upotrebu pomorskog dobra.  Ako utvrdi da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Gradonačelnik je dužan donijeti rješenje o ukidanju dozvole na pomorskom dobru.  **Članak 25.**    Kod obavljanja djelatnosti iznajmljivanja plažne opreme,ovlaštenik dozvole na pomorskom dobru dužan je:  - držati plažnu opremu (suncobrani, ležaljke i sl.) uredno složene  i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku,  - spremati plažnu opremu na dio pomorskog dobra koje je dozvolom na pomorskom dobru određen za njihov smještaj i izdavanje kada korisnik prestane koristiti plažnu opremu,  - redovito održavati i čistiti pomorsko dobro na kojem se izdaje dozvola,  Kod obavljanja ugostiteljske djelatnosti ovlaštenik dozvole na pomorskom dobru dužan je priključiti se na vodovod i odvodnju, a ako te mogućnosti nema, dužan je postaviti spremnik za vodu i odvodnju.  **VII. PLAN NADZORA OVLAŠTENIKA DOZVOLA NA POMORSKOM DOBRU**  **Članak 26.**    Red na pomorskom dobru, u smislu cjelovitog sustava mjera i radnji kojima se osigurava zaštita i održavanje pomorskog dobra, propisat će se općim aktom Općina kojim se uređuje red na pomorskom dobru, a ovlašteni službenici Jedinstvenog upravnog odjela(pomorski redari) imat će ovlasti obavljanja nadzora nad provedbom tog akta i obavljanja drugih poslova određenim općim aktom kojim se uređuje red na pomorskom dobru.  **Članak 27.**  U razdoblju 2024.-2028. godine planira se redovito obavljanje nadzora ovlaštenika dozvola na pomorskom dobru.  Pomorski redari Općine obavljat će kontrolu poštivanja opsega i granica korištenja pomorskog dobra utvrđenim u rješenju o davanju dozvole na pomorskom dobru.  Ukoliko utvrde da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Načelnik će donijeti rješenje o ukidanju dozvole na pomorskom dobru, sve sukladno odredbama Zakona.  **Članak 28.**  Ovlaštenik dozvole na pomorskom dobru dužan je uvažiti opći javni interes i značaj pomorskog dobra, propise o sigurnosti plovidbe, zaštite okoliša i reda na pomorskom dobru.  **VIII. ZAVRŠNE ODREDBE**  **Članak 29.**  Do stupanja na snagu podzakonskog propisa kojim se uređuju vrste djelatnosti i visina minimalne naknade za dodjelu dozvola na pomorskom dobru, primjenjivat će se odredbe Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) koje se odnose na visinu minimalne naknade i vrste djelatnosti.  **Članak 30.**  Koncesijska odobrenja izdana temeljem Uredbe o postupku davanja koncesijskih odobrenja na pomorskom dobru („Narodne novine“ broj 36/04, 63/08, 133/13 i 63/14) ostaju na snazi do isteka roka na koji su izdana.  **Članak 31.**  Do donošenja rješenja o stjecanju ovlaštenja za obavljanje poslova nadzora pomorskog dobra sukladno Zakonu i općim aktom Općine kojim se uređuje red na pomorskom dobru, nadzor nad redom na pomorskom dobru obavljat će se sukladno odredbama općeg akta Općine kojim se uređuje komunalni red.  **Članak 32.**  Ovaj Plan stupa na snagu osmoga dana od dana objave u „Službenom Glasniku Općine Kali. |  |
|
| KLASA:  URBROJ:  Kali, dana  Predsjednica općinskog vijeća:  Linda Kolega Babajko |  |